CELEX: 32013R0069
Language: bg
Date: 2013-01-23 00:00:00
Title: Регламент за изпълнение (ЕС) № 69/2013 на Комисията от 23 януари 2013 година относно класирането на някои стоки в Комбинираната номенклатура

26.1.2013   
            
            
               BG
            
            
               Официален вестник на Европейския съюз
            
            
               L 26/1
            
         РЕГЛАМЕНТ ЗА ИЗПЪЛНЕНИЕ (ЕС) № 69/2013 НА КОМИСИЯТА
   от 23 януари 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 януари 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Апарат за приемане, записване или възпроизвеждане на звук и образ (така наречения „цифров мултимедиен приемник“) с цилиндрична форма и външни размери приблизително 13 cm (диаметър) × 19 cm (височина).
                              Апаратът включва:
                              
                                          —
                                       
                                       
                                          микропроцесор,
                                       
                                    
                                          —
                                       
                                       
                                          твърд диск с капацитет 500 GB,
                                       
                                    
                                          —
                                       
                                       
                                          буквено-цифров дисплей,
                                       
                                    
                                          —
                                       
                                       
                                          инфрачервен приемник за дистанционното управление.
                                       
                                    Апаратът е снабден със следните интерфейси:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernet,
                                       
                                    
                                          —
                                       
                                       
                                          видео изходи: HDMI, S-video, композитен и компонентен,
                                       
                                    
                                          —
                                       
                                       
                                          аудио изходи: оптичен цифров, коаксиален цифров и аналогов.
                                       
                                    Апаратът е снабден също с бутони за управление и с дистанционно управление.
                              Апаратът може да приема аудио- и видеосигнали в цифров формат от външен източник (например маршрутизатор, автоматична машина за обработка на информация, цифров фотоапарат, USB памет). Данните могат да се съхраняват на твърдия диск на апарата. Данните се възпроизвеждат на монитор, телевизионен приемник или чрез стерео уредба.
                              С апарата не може да се осъществи достъп до интернет.
                           
                        
               
                  8521 90 00
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8521 и 8521 90 00.
                  Като се имат предвид характеристиките му, а именно способността да приема, записва и възпроизвежда видеосигнали от различни източници и капацитета на твърдия диск, апаратът се счита за апарат за записване или възпроизвеждане на образ и звук от позиция 8521.
                  Следователно той трябва да бъде класиран в код по КН 8521 90 00 като апарат за записване или възпроизвеждане на образ и звук.
               
            
                  
                              2.
                           
                           
                              Апарат за приемане или възпроизвеждане на звук и образ (така наречения „цифров мултимедиен приемник“) с цилиндрична форма и външни размери приблизително 13 cm (диаметър) × 19 cm (височина).
                              Апаратът включва:
                              
                                          —
                                       
                                       
                                          микропроцесор,
                                       
                                    
                                          —
                                       
                                       
                                          инфрачервен приемник за дистанционното управление,
                                       
                                    
                                          —
                                       
                                       
                                          буквено-цифров дисплей.
                                       
                                    Апаратът е снабден със следните интерфейси:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernet,
                                       
                                    
                                          —
                                       
                                       
                                          видео изходи: HDMI, S-video, композитен и компонентен,
                                       
                                    
                                          —
                                       
                                       
                                          аудио изходи: оптичен цифров, коаксиален цифров и аналогов,
                                       
                                    
                                          —
                                       
                                       
                                          гнездо за твърд диск.
                                       
                                    Апаратът е снабден също с бутони за управление и с дистанционно управление.
                              Апаратът може да приема аудио- и видеосигнали в цифров формат от външен източник (например маршрутизатор, автоматична машина за обработка на информация, цифров фотоапарат, USB памет). Данните могат да се съхраняват на твърд диск, поставен впоследствие след вноса. Данните се възпроизвеждат на монитор, телевизионен приемник или чрез стерео уредба.
                              С апарата не може да се осъществи достъп до интернет.
                           
                        
               
                  8521 90 00
               
               
                  Класирането се определя от общи правила 1, 2 а) и 6 за тълкуване на Комбинираната номенклатура и от текстовете на кодове по КН 8521 и 8521 90 00.
                  Като се има предвид, че апаратът притежава цялата необходима електроника за изпълнение на функциите за записване или възпроизвеждане на образ и звук от позиция 8521, с изключение на твърдия диск, следва да се счита, по силата на общо правило 2 а), че той притежава основните характеристики на комплектован или завършен продукт от позиция 8521.
                  Следователно апаратът трябва да бъде класиран в код по КН 8521 90 00 като неокомплектован апарат за записване или възпроизвеждане на образ и звук.
               
            
                  
                              3.
                           
                           
                              Апарат за приемане и обработване на звук (така наречения „цифров аудио стриймър“) с външни размери приблизително 19 × 9 × 8 cm.
                              Апаратът включва:
                              
                                          —
                                       
                                       
                                          микропроцесор,
                                       
                                    
                                          —
                                       
                                       
                                          вакуумно-флуоресцентен дисплей с разделителна способност 320 × 32 пиксела в сивата скала,
                                       
                                    
                                          —
                                       
                                       
                                          екранен часовник с аларма,
                                       
                                    
                                          —
                                       
                                       
                                          инфрачервен приемник за дистанционното управление.
                                       
                                    Апаратът е снабден със следните интерфейси:
                              
                                          —
                                       
                                       
                                          Ethernet,
                                       
                                    
                                          —
                                       
                                       
                                          безжичен Ethernet,
                                       
                                    
                                          —
                                       
                                       
                                          аудио изходи: оптичен цифров, коаксиален цифров и аналогов,
                                       
                                    
                                          —
                                       
                                       
                                          вход за слушалки.
                                       
                                    Апаратът е снабден с дистанционно управление.
                              Апаратът може да работи или в самостоятелен режим, свързан към интернет мрежа (без автоматична машина за обработка на информация (АМОИ), или със софтуер, работещ на АМОИ.
                              Апаратът може да възпроизвежда аудио файлове, съхранявани на АМОИ или от което и да е интернет радио.
                           
                        
               
                  8519 89 19
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8519, 8519 89 и 8519 89 19.
                  Като се имат предвид характеристиките му, апаратът е предназначен да приема и обработва звук директно от интернет или АМОИ към различни аудио апарати.
                  Следователно апаратът трябва да бъде класиран в код по КН 8519 89 19 като други апарати за възпроизвеждане на звук, без вградени устройства за записване на звук.